|  |  |
| --- | --- |
| 25.05.2017. | Nr.6/27 |

###### ĒKU (KADASTRA APZĪMĒJUMS 0900 003 0067 002, 0900 003 0067 012)

###### MĀRAS IELĀ 2, JELGAVĀ, NOJAUKŠANA

(ziņo I.Škutāne)

**Atklāti balsojot: PAR – 14** (A.Rāviņš, I.Jakovels, S.Stoļarovs, J.Bacāns, S.Šalājevs, V.Grigorjevs, V.Ļevčenoks, R.Vectirāne, M.Buškevics, D.Olte, A.Rublis, A.Tomašūns, R.Šlegelmilhs, J.Strods), **PRET-** nav, **ATTURAS** – nav,

Jelgavas pilsētas pašvaldības īpašumā atrodas nekustamais īpašums - ēka ar kadastra apzīmējumu 0900 003 0067 002 (apbūves laukums 55,5 m2) un ēka ar kadastra apzīmējumu 0900 003 0067 012 (apbūves laukums 24,9 m2), kuras atrodas uz privātpersonai piederoša zemesgabala Māras ielā 2, Jelgavā, ar kadastra numuru 0900 003 0067. Minētās ēkas nodotas Jelgavas pilsētas pašvaldības iestādes “Jelgavas izglītības pārvalde” tiesiskajā valdījumā Jelgavas pilsētas pašvaldības pirmsskolas izglītības iestādes “Lācītis” funkciju nodrošināšanai.

SIA “Cerkazi-G” (reģistrācijas Nr.43603063747) 2014.gada 11.novembra Tehniskās apsekošanas atzinumā norādīts, ka, apsekojot ēku ar kadastra apzīmējumu 0900 003 0067 002 (šķūnis), konstatēti defekti, kuri uzskatāmi par ēkas ekspluatācijai nedrošiem, ēka atrodas pirmsavārijas stāvoklī, līdz ar to minēto ēku ieteicams demontēt. Savukārt SIA “MM61” (reģistrācijas Nr.43603040903) 2017.gada 21.aprīļa Tehniskās apsekošanas atzinumā norādīts, ka, apsekojot ēku ar kadastra apzīmējumu 0900 003 0067 012 (pagrabs), konstatēti defekti, kuri uzskatāmi par esošiem avārijas stāvoklī, līdz ar to, ievērojot ēkas tehnisko stāvokli un blakus faktorus (teritorijas labiekārtošana, žoga posmu atjaunošana un bruģēšana), ieteicams minēto ēku demontēt.

Ievērojot minēto un saskaņā ar likuma „Par pašvaldībām” 14.panta otrās daļas 6.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, SIA “Cerkazi-G” 2014.gada 11.novembra Tehniskās apsekošanas atzinumu un SIA “MM61” 2017.gada 21.aprīļa Tehniskās apsekošanas atzinumu,

**JELGAVAS PILSĒTAS DOME NOLEMJ:**

1. Nojaukt daļu no Jelgavas pilsētas pašvaldībai piederošā nekustamā īpašuma Māras ielā 2, Jelgavā:
   1. ēku ar kadastra apzīmējumu 0900 003 0067 002;
   2. ēku ar kadastra apzīmējumu 0900 003 0067 012.
2. Pilnvarot Jelgavas pilsētas pašvaldības iestādes “Jelgavas izglītības pārvalde” vadītāju veikt nepieciešamās darbības šī lēmuma 1.punktā minēto ēku nojaukšanai.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 26.maijā